Նախքան բուն նյութին անցնելը, անհրաժեշտ եմ համարում նշել, որ Ամուլսարի շահագործման հայտ ներկայացրած ընկերությունն իսկապես կատարել է բավականին բարձր որակի ՇՄԱԳ, ինչը բնորոշ չէ մինչ այժմ Հայաստանում իրականացված հանքարդյունաբերական նախագծերին: Սրանով հանդերձ, սակայն, գեղեցիկ փաթեթավորման տակ գտնվում է բովանդակային առումով շատ խոցելի և ամենևին ո՛չ պատասխանատու նախագիծ, որի իրականացումը պարզապես անօրինական է: Ընդգծեմ նաև, որ հարցը ոչ այնքան նախագծի տեխնոլոգիական խնդիրներն են կամ ընկերության պրոֆեսիոնալիզմի նկատմամբ անվստահությունը, որքան նախագծի տեղանքի առանձնահատկությունները, որն անհնարին է դարձնում օրինական կերպով ընդերքշահագործումը՝ առաջացնելով ընդհուպ մինչև ազգային անվտանգությանը սպառնացող, չափազանց մեծ ռիսկեր: